不過中國紅衛兵哩期把持咗港深邊境嘅邊防單位，有人想裡應外合搞垮香港政府，終於係7月8日上午，至少有百幾個中國共產黨民兵越過邊界侵入香港境內，包圍係沙頭角嘅香港警崗，再放火燒警崗，仲向香港警察開槍，被包圍係警崗嘅香港警察最初使用催淚彈嘗試驅散民兵，之後發射防暴用嘅木彈，但係中國民兵出動衝鋒槍同機關槍散射警崗，被包圍係警崗嘅香港警察惟有實彈還擊，但係寡不敵眾，只能盡量支撐到增援軍警抵達，警察總部接報後因為情況嚴重，出動裝甲車掩護救護車救援，但中國民兵向香港救援車隊開火，裝甲車同救護車都被射爆車胎，警方惟有轉交駐港英軍處理，但係用咗好多時間，軍部先出動直升機到場監察，當英軍地面部隊趕到去營救時，中國民兵已經撤回中國境內，